ธปท.เผยทุนสำรองประเทศคงที่1.792แสนล้านเหรียญ
ธปท.เผยทุนสำรองประเทสคงที่อยู่ที่ระดับ 1.792 แสนล้านเหรียญสหรัฐ เท่ากับสัปดาห์ก่อนหน้า
24 ก.พ. 2555

ธปท.เผยทุนสำรองประเทสคงที่อยู่ที่ระดับ 1.792 แสนล้านเหรียญสหรัฐ เท่ากับสัปดาห์ก่อนหน้า  
ธนาคารแห่งประเทศไทย(ธปท.) รายงานฐานะทุนสำรองระหว่างประเทศ ณ วันที่ 17ก.พ.55 ว่า คงที่อยู่ที่ระดับ 1.792 แสนล้านเหรียญสหรัฐ หรือประมาณ 5.523 ล้านล้านบาทเท่ากับสัปดาห์ก่อนหน้า ขณะที่ฐานะซื้อเงินเหรียญสหรัฐล่วงหน้าสุทธิ(Forward)อยู่ที่ระดับ 2.96 หมื่นล้านเหรียญสหรัฐ เพิ่มขึ้นจากสัปดาห์ก่อนหน้า 300 ล้านเหรียญสหรัฐ ส่งผลให้ทุนสำรองระหว่างประเทศสุทธิในสัปดาห์นี้อยู่ที่ระดับ 2.088 แสนล้านเหรียญสหรัฐ 
ทั้งนี้ คาดว่าสาเหตุที่ทุนสำรองไม่เพิ่ม อาจเพราะธปท.ไม่เข้าแทรแซงค่าเงินบาทแข็งค่า ด้วยการเข้าซื้อเงินเหรียญสหรัฐในตลาดเข้าเก็บในทุนสำรองทันที สะท้อนว่าธปท.เริ่มปล่อยให้ค่าเงินบาทเคลื่อนไหวตามกลไกลตลาดมากขึ้น เพื่อลดภาระในการเข้าแทรกแซงในตลาดเงิน
สำหรับฐานเงินหรือเงินสดหมุนเวียนในมือภาคเอกชนและเงินฝากของสถาบันการเงินที่ธปท. ในสัปดาห์อยู่ที่ระดับ 1.278 ล้านล้านบาท ลดลงเล็กน้อยจากสัดาห์ก่อนหน้าที่ระดับ 1.301 ล้านล้านบาท